bombman/thwiki-2026-super-clean-10k huggingface dataset:
ผู้รับใช้พระเป็นเจ้า หรือ ผู้รับใช้ของพระเจ้า เป็นสมัญญานามที่ใช้กับศาสนิกชนบางคนในศาสนาเทวนิยม ใช้เพื่อแสดงว่าบุคคลนั้นศรัทธาอย่างแรงกล้า ในคริสตจักรโรมันคาทอลิกใช้คำนี้ในความหมายเฉพาะลงไปอีก คือหมายถึงบุคคลที่อยู่ในกระบวนการชั้นแรกก่อนการประกาศเป็นนักบุญ ส่วนนิกายอีสเทิร์นออร์ทอดอกซ์ใช้คำนี้หมายถึงคริสต์ศาสนิกชนใด ๆ ในนิกายอีสเทิร์นออร์ทอดอกซ์ คำว่า 'ผู้รับใช้พระเป็นเจ้า' ใกล้เคียงกับคำว่า อับดุลลอฮ์ ( บ่าวของอัลลอฮ์) ในภาษาอาหรับ และ โอบาดีห์ ในภาษาฮีบรู ศาสนาคริสต์ คัมภีร์ไบเบิล คำว่า 'ผู้รับใช้พระเป็นเจ้า' ปรากฏ 7 ครั้งในคัมภีร์ไบเบิล โดยหมายถึงโมเสสถึง 5 ครั้ง (พันธสัญญาเดิม 4 ครั้ง และพันธสัญญาใหม่ 1 ครั้ง) นอกจากนี้เปาโลอัครทูตก็บอกว่าตนเองเป็นผู้รับใช้คนหนึ่งของพระเป็นเจ้า ผู้เขียนจดหมายของนักบุญยากอบก็เรียกตนเองว่าเป็นผู้รับใช้คนหนึ่งของพระเป็นเจ้าเช่นกัน โรมันคาทอลิก คริสตจักรโรมันคาทอลิกใช้คำว่า 'ผู้รับใช้พระเป็นเจ้า' เพื่อหมายถึงคริสต์ศาสนิกชนที่ล่วงลับไปแล้ว ที่คริสตจักรโรมันคาทอลิกกำลังสอบสวนประวัติและผลงานเพื่อประกาศรับรองว่าบุคคลนั้นเป็นผู้ศักดิ์สิทธิ์และได้อยู่ในสวรรค์ร่วมกับพระยาห์เวห์ นอกจากนี้ยังมีคำว่า 'ผู้รับใช้ของบรรดาผู้รับใช้พระเป็นเจ้า' ซึ่งเป็นสมัญญานามหนึ่งของพระสันตะปาปาที่ใช้มาตั้งแต่สมณสมัยสมเด็จพระสันตะปาปาเกรกอรีที่ 1 ในกระบวนการประกาศเป็นนักบุญ ตำแหน่ง 'ผู้รับใช้พระเป็นเจ้า' เป็นตำแหน่งแรกสุด ต่อจากนั้นหากได้รับประกาศยืนยันว่าผู้นั้นประกอบด้วยวีรคุณธรรมจึงเรียกว่า 'ผู้น่าเคารพ' ศาสนาฮินดู คุรุและนักปราชญ์หลายคนในศาสนาฮินดูมักใช้นามที่มีคำว่า ทาส ซึ่งหมายถึง 'ผู้รับใช้พระเป็นเจ้า' ในภาษาทมิฬ คำว่า 'ทาส' มักใช้หมายถึงผู้ศรัทธาอุทิศตนต่อพระวิษณุหรือพระกฤษณะ เช่น หริทาส นารายณทาส รามทาส และกาลิทาส เป็นต้น อ้างอิง พระคริสตธรรมคัมภีร์ ฉบับมาตรฐาน 2011
สมเด็จเจ้าพระยาบรมมหาศรีสุริยวงศ์ (ช่วง บุนนาค) (พ.ศ. 2351 – พ.ศ. 2425) ขุนนางชั้นผู้ใหญ่ของไทยในสมัยรัตนโกสินทร์ ผู้มีบทบาทสำคัญในการเมืองการปกครองของไทย โดยเริ่มเข้ารับราชการเป็นมหาดเล็กในรัชสมัยพระบาทสมเด็จพระพุทธเลิศหล้านภาลัย และได้รับการสถาปนาขึ้นเป็นสมเด็จเจ้าพระยาบรมมหาศรีสุริยวงศ์ในรัชสมัยพระบาทสมเด็จพระจุลจอมเกล้าเจ้าอยู่หัว ซึ่งนับเป็นผู้ที่ดำรงตำแหน่ง 'สมเด็จเจ้าพระยา' เป็นคนสุดท้าย นอกจากนี้ ท่านยังมีบทบาทในการอัญเชิญพระบาทสมเด็จพระจุลจอมเกล้าเจ้าอยู่หัว ขึ้นครองสิริราชสมบัติและได้รับการแต่งตั้งเป็นผู้สำเร็จราชการแทนพระองค์ตั้งแต่ปี พ.ศ. 2411 - พ.ศ. 2416 ด้วย นอกจากด้านการปกครองแล้ว ท่านยังมีบทบาทสำคัญในด้านวรรณกรรม การละคร และดนตรี รวมถึงเป็นแม่กองในการก่อสร้าง บูรณะ ซ่อมแซม สถานที่ต่าง ๆ มากมาย เช่น พระนครคีรี พระอภิเนาว์นิเวศน์ คลองผดุงกรุงเกษม เป็นต้น สมเด็จเจ้าพระยาบรมมหาศรีสุริยวงศ์มีชีวิตยืนยาวถึง 5 รัชกาล ตั้งแต่เกิดในปลายรัชกาลที่ 1 และถึงแก่พิราลัยด้วยโรคลมขณะที่กำลังเดินทางกลับจากราชบุรี เมื่อ พ.ศ. 2425 ในสมัยต้นรัชกาลที่ 5 โดยมีอายุยืนยาวถึง 74 ปี (อ่านต่อ...) ---- บทความยอดเยี่ยมก่อนหน้านี้: สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี ที่เก็บถาวร
โรงเรียนวัดธรรมราษฎร์เจริญผล ตั้งอยู่ ตำบลหนองสามวัง อำเภอหนองเสือ จังหวัดปทุมธานี ประวัติ โรงเรียนวัดธรรมราษฎร์เจริญผล ก่อตั้งประมาณปี พ.ศ 2515 ตั้งในพื้นที่วัดธรรมราษฎร์เจริญผล เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย พื้นที่ตั้งประมาณ 10 ไร่ มีนักเรียนศึกษาอยู่ประมาณ 120 คน สัญลักษณ์ประจำโรงเรียน ตราสัญลักษณ์ประจำโรงเรียน รูปดอกบัว คติพจน์ ปรัชญา สีประจำโรงเรียน สีชมพู สีฟ้า ต้นไม้ประจำโรงเรียน ต้นแก้ว อาคารและสิ่งก่อสร้าง 1.อาคารเรียน 2 หลัง ประกอบด้วย 1.1 อาคารเรียน ป.1ข ปีที่สร้าง 2518 1.2 อาคารเรียน สปช.104/26 ปีที่สร้าง 2527 2.อาคารอเนกประสงค์ สปช.203/26 ปีที่สร้าง 2537 3.โรงอาหาร 4.สนามฟุตซอล (งบการสร้างจากองค์การบริหารส่วนจังหวัดปทุมธานี) 5.สนามฟุตบอล 6.สนามเด็กเล่นอื่น อื่น ปีที่สร้าง 2558 7.ห้องสุขา สปช.603/29 ปีที่สร้าง 2555 8.บ้านพักครู กรมสามัญ ปีที่สร้าง 2520 รายนามผู้อำนวยการโรงเรียน รายนามผู้อำนวยการโรงเรียน ลำดับ ชื่อ ตำแหน่ง วาระการดำรงตำแหน่ง 1. นายประเสริฐ คุปตานนท์ ผู้อำนวยการ พ.ศ. 2555- 2558 2. นายสมชาย เบาเนิด ผู้อำนวยการ 23 ธันวาคม พ.ศ. 2559-ปัจจุบัน ผู้อำนวยก่อนหน้าไม่ทราบนาม ผลงานและรางวัล รับรางวัลห้องเรียนต้นแบบ จากโครงการห้องเรียนต้นแบบ รักษ์บวร รักษ์ศีล ๕ ปทุมธานี มุ่งสู่อนาคตประเทศไทย ๔.๐ ประจำปีการศึกษา ๒๕๖๐ รางวัลชนะเลิศ การแข่งขันกีฬาเยาวชนและประชาชน ตำบลหนองสามวัง อำเภอหนองเสือ จังหวัดปทุมธานี รางวัลรองชนะเลิศที่3 ผลการแข่งขันฟุตบอลเทพศิรินทร์คัพ ธรรมราษฎร์เจริญผล 8 กุมภาพันธ์ 2560 โรงเรียนวีถีพุทธ งานศิลปหัตถกรรมนักเรียน ระดับเขตพื้นที่การศึกษา ครั้งที่ 67 ประจำปีการศึกษา 2560 สังกัดเขตพื้นที่การศึกษาประถมศึกษาปทุมธานี เขต 2 ณ สพป.ปทุมธานี เขต 2 รางวัลเหรียญทองแดง การแข่งขันตอบปัญหาสุขศึกษาและพลศึกษา ป.1-ป.6 รางวัลเหรียญเงิน การแข่งขันทำน้ำพริก ผักสด เครื่องเคียง ป.4-ป.6 รางวัลเหรียญทองแดง การแข่งขันการทำหนังสือเล่มเล็ก ป.4-ป.6 รางวัลเหรียญทองแดง การสร้างภาพด้วยการฉีก ตัด ปะ กระดาษ ปฐมวัย การเดินทาง รถประจำทางสาย 1008 รังสิต-หนองเสือ รถสีเขียวไม่ปรับอากาศ แล้วต่อด้วยวินมอไซต์แอนหนึ่ง สถานที่ไกล้เคียง วัดธรรมราษฎร์เจริญผล โรงพยาบาลส่งเสริมสุขภาพตำบลศาลาครุ อ้างอิง
ทาทา อินดิกา เป็นรถยนต์นั่งขนาดเล็กมาก (Subcompact Car) รุ่นแรกของทาทา มอเตอร์ส และเป็นรถยนต์นั่งรุ่นแรกของทาทา มอเตอร์สด้วยเช่นกัน เริ่มผลิตเมื่อปี พ.ศ. 2541 จนถึงปัจจุบัน โดยใช้ชิ้นส่วนร่วมกับทาทา อินดิโก Subcompact Sedan ที่ผลิตออกมาในภายหลังจากอินดิกาเปิดตัวได้ 4 ปี ปัจจุบัน ทาทา อินดิกา มีวิวัฒนาการตามช่วงเวลาได้ 2 Generation (รุ่น) ดังนี้ รุ่นที่ 1 (พ.ศ. 2541-2550) ทาทา อินดิกา รุ่นที่ 1 ทาทา อินดิกา รุ่นที่ 1 เริ่มผลิตเมื่อปี พ.ศ. 2541 มีฐานการผลิตในประเทศอินเดียเท่านั้น ในรุ่นแรกทาทา มอเตอร์สได้ให้ I.D.E.A Institute ออกแบบอินดิการุ่นนี้ ก่อนที่ทาทา มอเตอร์สจะออกแบบเองในรุ่นที่ 2 มีตัวถังแฮทช์แบค 5 ประตู เครื่องยนต์มีทั้งเครื่องยนต์เบนซินและดีเซล โดยมีเครื่องยนต์เบนซินแบบ 1.2 และ 1.4 ลิตร และเครื่องยนต์ดีเซล 1.4 ลิตร ทั้งแบบดีเซลทั่วไป เทอร์โบดีเซล อินเตอร์คูลเลอร์เทอร์โบดีเซล และดีคอร์ คอมมอนเรล ระบบเกียร์เป็นเกียร์ธรรมดา 5 สปีด โดยทาทา มอเตอร์สได้ส่งไปขายในแอฟริกาภายใต้ชื่อ ทาทา บี-ไลน์ และส่งออกในชื่อโรเวอร์ โดยใช้ชื่อ โรเวอร์ ซิตี้โรเวอร์ อีกด้วย แต่หลังจากนั้น MG Rover ก็ล้มละลายไปหลังจากนำทาทา อินดิกามาผลิตในชื่อโรเวอร์ได้ไม่นาน เมื่อปี พ.ศ. 2548 และในทุกวันนี้ ในอินเดียก็ยังคงมีอินดิการุ่นเดิมวางขายอยู่ แม้จะเปลี่ยนโฉมไปเป็น Indica Vista แล้วก็ตาม รุ่นที่ 2 (พ.ศ. 2551-ปัจจุบัน) ทาทา อินดิกา รุ่นที่ 2 ทาทา อินดิกา รุ่นที่ 2 เริ่มผลิตเมื่อปี พ.ศ. 2551 มีฐานการผลิตในประเทศอินเดียเช่นเดิม แต่ใช้ชื่อในตลาดอินเดียว่า Indica Vista รุ่นนี้ทาทา มอเตอร์สออกแบบเอง เช่นเดียวกับ Indigo Manza ที่ทาทาออกแบบเองเช่นกัน มีตัวถังแฮทช์แบค 5 ประตู เครื่องยนต์มีทั้งเครื่องยนต์เบนซินและดีเซล เครื่องยนต์เบนซินจะมีขนาด 1.2 ,1.3 และ 1.4 ลิตร โดย 1.2 และ 1.4 ลิตรจะเป็นแบบ Safire และ 1.3 ลิตรจะเป็นแบบ Multijet และมีเครื่องยนต์ดีเซล 1.4 ลิตร แบบเทอร์โบดีเซล ระบบเกียร์เป็นเกียร์ธรรมดา 5 สปีด ทาทาได้ส่งออกไปขายที่แอฟริกาภายใต้ชื่อ ทาทา วิสต้า อีโก และยังเป็นรุ่นแรกที่ทาทา มอเตอร์สนำมาผลิตในเวอร์ชันรถยนต์ไฟฟ้า หรือ EV อีกด้วย อินดิกา
ทาทา อาเรีย เป็นรถยนต์อเนกประสงค์สมรรถนะสูงขนาดกลาง (Mid-Size Crossover SUV) ผลิตโดย ทาทา มอเตอร์ส และเป็นรถยนต์ SUV แบบ Crossover SUV คันแรกของอินเดีย (Crossover SUV คือ รถ SUV ที่ถูกสร้างขึ้นบนพื้นฐานของรถยนต์นั่ง) โดยเป็นลูกผสมระหว่างรถ SUV รถ MPV และรถซีดาน เริ่มผลิตเมื่อปี พ.ศ. 2553 ซึ่งเป็นช่วงเวลาที่กระแสของรถ SUV แบบ Body on Frame เริ่มน้อยลง แต่ Urban SUV และ Crossover SUV เริ่มโด่งดัง สำหรับรถต้นแบบที่ใช้ในการออกแบบอาเรียคือ Tata Xover ซึ่งนำไปแสดงในงาน Geneva Motor Show ปี 2005 ทาทา อาเรีย ใช้เครื่องยนต์ DICOR ดีเซล 4 สูบ DOHC 16 วาล์ว 2,200 ซีซี 140 แรงม้า แรงบิดสูงสุด 320 นิวตันเมตร พร้อมล้อช่วยแรงแบบ Dual Mass Flywheel จากทาทา ซีนอน ระบบเกียร์เป็นเกียร์ธรรมดา 5 สปีด มีระบบขับเคลื่อน 4 ล้อ Torque-on-Demand ระบบล็อกความเร็วอัตโนมัติ หรือ Cruise Control และเป็นรถยนต์สัญชาติอินเดียรุ่นแรกที่มีระบบนำทาง GPS Navigation System ติดตั้งจากโรงงาน บนแผงหน้าปัด มีระบบควมคุมการทรงตัว ESP พร้อม Traction Control ถุงลมนิรภัย 6 ใบ ระบบเบรก ABS พร้อม EBD ติดตั้งบนโครงสร้างตัวถังแบบ Hydroforming อีกด้วย โดยทาทา อาเรีย มีฐานการประกอบที่ประเทศอินเดีย อ้างอิง NEW CARS IN THAILAND 2011 - 2014 : สรุปรถใหม่ เปิดตัวในไทย 2554 - 2557 อาเรีย
ภาพจาก NASA/ESA ดาวฤกษ์ คือวัตถุท้องฟ้าที่เป็นก้อนพลาสมาสว่างขนาดใหญ่ที่คงอยู่ได้ด้วยแรงโน้มถ่วง ดาวฤกษ์ที่อยู่ใกล้โลกมากที่สุด คือ ดวงอาทิตย์ ซึ่งเป็นแหล่งพลังงานหลักของโลก เราสามารถมองเห็นดาวฤกษ์อื่น ๆ ได้บนท้องฟ้ายามราตรี หากไม่มีแสงจากดวงอาทิตย์บดบัง ในประวัติศาสตร์ ดาวฤกษ์ที่โดดเด่นที่สุดบนทรงกลมท้องฟ้าจะถูกจัดเข้าด้วยกันเป็นกลุ่มดาว และดาวฤกษ์ที่สว่างที่สุดจะได้รับการตั้งชื่อโดยเฉพาะ นักดาราศาสตร์ได้จัดทำบัญชีรายชื่อดาวฤกษ์เพิ่มเติมขึ้นมากมาย เพื่อใช้เป็นมาตรฐานในการตั้งชื่อดาวฤกษ์ ตลอดอายุขัยส่วนใหญ่ของดาวฤกษ์ มันจะเปล่งแสงได้เนื่องจากปฏิกิริยาเทอร์โมนิวเคลียร์ฟิวชั่นที่แกนของดาว ซึ่งจะปลดปล่อยพลังงานจากภายในของดาว จากนั้นจึงแผ่รังสีออกไปสู่อวกาศ ธาตุเคมีเกือบทั้งหมดซึ่งเกิดขึ้นโดยธรรมชาติและหนักกว่าฮีเลียมมีกำเนิดมาจากดาวฤกษ์ทั้งสิ้น โดยอาจเกิดจากการสังเคราะห์นิวเคลียสของดาวฤกษ์ระหว่างที่ดาวยังมีชีวิตอยู่ หรือเกิดจากการสังเคราะห์นิวเคลียสของซูเปอร์โนวาหลังจากที่ดาวฤกษ์เกิดการระเบิดหลังสิ้นอายุขัย นักดาราศาสตร์สามารถระบุขนาดของมวล อายุ ส่วนประกอบทางเคมี และคุณสมบัติของดาวฤกษ์อีกหลายประการได้จากการสังเกตสเปกตรัม ความสว่าง และการเคลื่อนที่ในอวกาศ มวลรวมของดาวฤกษ์เป็นตัวกำหนดหลักในลำดับวิวัฒนาการและชะตากรรมในบั้นปลายของดาว ส่วนคุณสมบัติอื่นของดาวฤกษ์ เช่น เส้นผ่านศูนย์กลาง การหมุน การเคลื่อนที่ และอุณหภูมิ ถูกกำหนดจากประวัติวิวัฒนาการของมัน แผนภาพคู่ลำดับระหว่างอุณหภูมิกับความสว่างของดาวฤกษ์จำนวนมาก ที่รู้จักกันในชื่อ ไดอะแกรมของแฮร์ทสชปรุง-รัสเซลล์ (H-R ไดอะแกรม) ช่วยทำให้สามารถระบุอายุและรูปแบบวิวัฒนาการของดาวฤกษ์ได้ (อ่านต่อ...) บทความคัดสรรก่อนหน้านี้: อีริก บานา – สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี – อะตอม ที่เก็บถาวร – บทความคัดสรรอื่น ๆ
วัดปากง่าม เป็นวัดในพระพุทธศาสนาเถรวาท สังกัดคณะสงฆ์มหานิกาย (ภาค 15) ตั้งอยู่ที่ 8/1 หมู่ 11 ตำบลกระดังงา อำเภอบางคนที จังหวัดสมุทรสงคราม 75120 มีความสำคัญในฐานะเป็นวัดที่เป็นศูนย์กลางชุมชนกระดังงา ในการทำกิจกรรมทางศาสนา ประวัติ วัดปากง่ามเป็นวัดเก่าแก่ สมัยกรุงศรีอยุธยาตอนปลาย ไม่ปรากฏหลักฐานผู้สร้าง คาดว่ามีอายุกว่า 200 ปี มีหลักฐานว่าขอตั้งเป็นวัดเมื่อ พ.ศ. 2305 การคมนาคมสมัยโบราณอาศัยคลองบางน้อย และคลองบางใหญ่ เป็นหลักสำคัญ วัดตั้งอยู่ตรงคลองสามแพร่งของคลองทั้งสอง จึงชื่อ 'วัดปากง่าม'จากคำบอกเล่าของผู้เฒ่าผู้แก่ซึ่งอายุเกือบ 100 ปีแล้ว เล่าว่า เกิดมาจำความได้ก็เห็นวัดนี้เป็นวัดเก่าๆ ไม่ค่อยเจริญเพราะตั้งอยู่ในสวน บ้านเรือนมีน้อย อุโบสถสร้างมา 3 หลังแล้ว ตั้งอยู่ต่างสถานที่กัน หลัง พ.ศ. 2479 วัดจึงได้เจริญรุ่งเรืองตามลำดับ ทั้งนี้ ด้วยความสามารถของเจ้าอาวาสที่สืบทอดต่อๆ กันมา ประกอบกับชุมชนขยายใหญ่ขึ้น บ้านเรือนหนาแน่นขึ้น ประชาชนมีความศรัทธาในพระพุทธศาสนา วัดจึงมีศาสนสถาน และศาสนวัตถุครบถ้วน มีอุโบสถ และศาลาการเปรียญสวยงาม กุฏิสงฆ์ หอฉัน หอสวดมนต์ทรงไทย ศาลาท่าน้ำ สร้างสะพานข้ามคลองบางน้อย ตลอดจนการศึกษาก็บริบูรณ์ มีโรงเรียนพระปริยัติธรรม และโรงเรียนประถมศึกษา วัดนี้ได้รับพระราชทานวิสุงคามสีมา เมื่อ พ.ศ. 2501 สิ่งสำคัญของวัดที่ควรชม และนมัสการ ได้แก่ 1. พระพุทธรูปปูนปั้น ปางมารวิชัยพระนามว่า “หลวงพ่อเกษร” เป็นพระพุทธรูปที่ศักดิ์สิทธิ์ เข้าประตูอุโบสถแล้วจะแลเห็นท่านยิ้มรับ แต่เมื่อเข้าพิจารณาใกล้ๆ จะแลเห็นพระพักตร์ท่านนิ่งเฉย มีพระอัครสาวกทั้ง 2 นั่งคุกเข่านมัสการท่านอยู่ 2. ภาพผนังอุโบสถแปลกกว่าวัดอื่นๆ คือ วาดเป็นภาพเทวดารักษาทิศทั้ง 8 งดงามมาก 3. ศาลาการเปรียญชั้นบนทรงไทย ภายในมีธรรมาสน์เทศน์ ทรงบุษบกโบราณสามชั้น ฝีมือประณีตงดงามมาก 4. หลวงพ่อแดงหน้าอุโบสถเป็นพระพุทธรูปโบราณศิลาแลง ปางสมาธิ มีความศักดิ์สิทธิ์ 5. พระพุทธรูปหล่อสมัยอู่ทองปางห้ามสมุทร สูง 1 เมตร 20 เซนติเมตร อยู่ที่หอสวดมนต์ 6. เจดีย์โบราณสมัยกรุงศรีอยุธยา หน้าอุโบสถใหม่ สถานที่สร้างอุโบสถเก่าของวัด 7. หอพระไตรปิฎกโบราณ ปัจจุบันเป็นศาลเจ้าแม่แก่นจันทร์อยู่หน้าอุโบสถ 8. ต้นสมอพิเภกอายุกว่า 200 ปี อยู่หลังอุโบสถ บนต้นสมอมีต้นกล้วยไม้ช้างกระขึ้นเป็นกระจุกขึ้นมากมาย ถึงฤดูออกดอก จะบานสะพรั่งเต็มต้น นกเป็นผู้พามาปลูกไว้ ศาสนสถาน อุโบสถ ศาลาการเปรียญ ศาลาอเนกประสงค์ ศาลาฌาปนสถาน หอกลอง หอระฆัง เจดีย์โบราณสมัยกรุงศรีอยุธยา หน้าอุโบสถใหม่ สถานที่สร้างอุโบสถเก่าของวัด หอพระไตรปิฎกโบราณ ปัจจุบันเป็นศาลเจ้าแม่แก่นจันทร์อยู่หน้าอุโบสถ เจ้าอาวาส หลวงปู่ทรัพย์ หลวงพ่อเสือ พระครูสมุทรธรรมนิเทศ หลวงพ่อเอี้ยง พระครูสถิตกมลธรรม เจ้าอาวาสองค์ปัจจุบัน อ้างอิง A.ศูนย์ข้อมูลทางวัฒนธรรม (สมุทรสงคราม) กระทรวงวัฒนธรรม B.ศูนย์ข้อมูลทางวัฒนธรรม (สมุทรสงคราม) กระทรวงวัฒนธรรม ปากง่าม ปากง่าม
Chedi Luang Assembly Hall, Chiang Mai, Thailand - |พระสงฆ์กำลังสวดมนต์ ทำวัตร ในวัดเจดีย์หลวงวรวิหาร มนตร์ หรือ มนต์ คำศักดิ์สิทธิ์หรือคำสำหรับสวดเพื่อเป็นสิริมงคล พบในศาสนาแบบอินเดีย ทั้งศาสนาฮินดู ศาสนาเชน ศาสนาพุทธ ศาสนาซิกข์ โดยทั่วไปมักเป็นคำสรรเสริญสิ่งศักดิ์สิทธิ์ ศาสนาพุทธ ในศาสนาพุทธ มีการใช้พุทธมนต์ในหลายนิกาย ในแต่ละนิกายมีมนต์สำคัญดังนี้ นิกาย มนตร์ วัชรยาน โอมฺ มณิปทฺเม หูํ ॐ मणिपद्मे हूं สุขาวดี โอมฺ อมิตาภ หฺรีะ นิจิเร็ง นามูเมียวโฮเร็งเงเกียว ศาสนาฮินดู นิกาย มนตร์ ลัทธิไศวะ โอมฺ นมะ ศิวาย ॐ नमः शिवाय ลัทธิไวษณพ โอมฺ วิษฺณเว นมะ ॐ विष्णवे नमः ลัทธิคณปัตยะ โอมฺ ศฺรี คเณศาย นมะ ॐ श्री गणेशाय नमः ลัทธิศักติ Om aim hreem kreem shreem ॐ ऐं ह्रीं क्लीं श्रीं ลัทธิอนุตตรธรรม ลัทธิอนุตตรธรรม เรียกมนตร์ว่า รหัสคาถา หรือ สัจจคาถา และเชื่อว่าพระแม่องค์ธรรมได้แบ่งธรรมกาลออกเป็น 3 ยุค เรียกว่ายุคสามกัปสุดท้าย ในแต่ละยุค พระแม่จะมอบหมายให้พระพุทธเจ้าเป็นผู้ปกครองและมีรหัสคาถากำหนดไว้แตกต่างกันไป ดังต่อไปนี้ ธรรมกาล ระยะเวลา ผู้ปกครอง รหัสคาถา ยุคเขียว 1886 ปี พระทีปังกรพุทธเจ้า อู๋เลี่ยงโซ่วฝอ ยุคแดง 3,140 พระศากยมุนีพุทธเจ้า หนันอู๋อาหมีถัวฝอ ยุคขาว 10,800 ปี พระศรีอริยเมตไตรย อู๋ไท่ฝอหมีเล่อ สัจจคาถาถือเป็นคาถาศักดิ์สิทธิ์ที่สุด เป็นความลับของสวรรค์ ห้ามจดบันทึก ห้ามนำไปบอกต่อ มีเฉพาะผู้ได้รับอาณัติแห่งสวรรค์ (ได้แก่ จู่ซือ เหล่าเฉียนเหริน เฉียนเหริน และเตี่ยนฉวนซือ) เท่านั้นที่เปิดเผยสัจจคาถาได้ เมื่อเผชิญภัยอันตรายท่องคาถานี้แล้วสิ่งศักดิ์สิทธิ์จะช่วยให้พ้นอันตรายและวิบากกรรมต่าง ๆ อ้างอิง
พระราชวังบนเขาสัตตนาถ สร้างขึ้นบนภูเขาสัตตนาถหรือที่ชาวเมืองราชบุรีเรียกกันเป็นสามัญว่า เขาวัง เป็นภูเขาลูกย่อม ๆ มีขนาดสูงเพียง 57 เมตรเท่านั้น อยู่ห่างจากตัวเมืองไปทางทิศตะวันตกประมาณ 3 กิโลเมตร มีถนนรถยนต์และเดินไปได้สะดวกจนถึงเชิงเขา บริเวณด้านทิศตะวันตกข้างเขาสัตตนาถนี้ยังมีภูเขาแดงจันทร์ (ในปัจจุบันนี้เรียกว่า เขาแก่นจันทร์ เป็นที่ประดิษฐานพระพุทธนิรโรคันตรายชัยวัตน์จตุรทิศ ซึ่งเป็นพระสี่มุมเมืองของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร) อีกลูกหนึ่ง การเสด็จมาประทับ พระบาทสมเด็จพระจุลจอมเกล้าเจ้าอยู่หัวเสด็จประพาสไทรโยค เมื่อเสด็จกลับมาถึงเมืองราชบุรี พอดีกับราชทูตโปรตุเกส เดินทางมาถึงพระนครทูลขอเฝ้าฯ สมเด็จเจ้าพระยาฯ ได้กราบบังคมทูลขอให้เสด็จออกรับราชทูตโปรตุเกส ที่พระราชวังบนเขาสัตตนารถนี้ จะได้เป็นการเฉลิมพระเกียรติเหมือนเมื่อครั้งสมเด็จพระนารายณ์มหาราชแห่งกรุงศรีอยุธยา เสด็จออกรับ เชอวาเลียร์ เดอ โชมองต์ (Chevalier de Chaumont) ราชทูตของพระเจ้าหลุยส์ที่ 14 แห่งประเทศฝรั่งเศส ที่พระราชวังเมืองลพบุรี อีกประการหนึ่งท้องพระโรงที่นี่กว้างใหญ่เท่าที่พระที่นั่งดุสิตสวรรค์ธัญมหาปราสาท ที่เมืองลพบุรี จึงโปรดเกล้าฯ ให้รับรองคณะราชทูต เมื่อวันที่ 16 กุมภาพันธ์ พ.ศ. 2420 ปัจจุบัน พระราชวังแห่งนี้ปัจจุบันคือวัดเขาวังราชบุรี ส
พระบวรราชวังสีทา ตั้งอยู่ที่ตำบลสองคอน อำเภอแก่งคอย จังหวัดสระบุรี ประวัติพระราชวังแห่งนี้พระบาทสมเด็จพระปิ่นเกล้าเจ้าอยู่หัว ทรงสร้างที่ริมแม่น้ำป่าสักฝั่งตะวันตก ณ ตำบลบ้านสีทา ในแขวงจังหวัดสระบุรีสร้างคราวเดียวกับเมื่อพระบาทสมเด็จพระจอมเกล้าเจ้าอยู่หัว (รัชกาลที่ 4) ทรงสร้างพระนารายณ์ราชนิเวศน์ ที่เมืองลพบุรี มูลเหตุเกิดแต่คราวหาที่สร้างราชธานีสำหรับเวลาสงครามดังกล่าวมานั้น ได้โปรดให้พระบาทสมเด็จพระปิ่นเกล้าฯ เสด็จไปตรวจเมืองนครราชสีมา ทรงเห็นภูมิลำเนากันดารไม่เหมาะ มาโปรดที่เขาคอก ในแขวงจังหวัดสระบุรี ว่าเหมือนเป็นป้อมอยู่โดยธรรมชาติจึงสร้างที่ประทับขึ้น ณ ตำบลบ้านสีทา อันอาจไม่มาถึงเขาคอกได้สะดวก แล้วเสด็จประทับ ณ ที่นั่น เพื่อตกแต่งเขาคอกไว้เป็นป้อมปราการสำหรับต่อสู้ข้าศึกแห่งหนึ่ง สถาปัตยกรรม สร้างเป็นเรือนไม้เครื่องไม้ บริเวณที่สร้างวังกว้างขวางมาก ประมาณ 150 ไร่เศษ ซากที่เป็นพื้นก่อเรือนไม้ ก่อด้วยอิฐฉาบปูนเป็นบัวคว่ำบัวหงายมีรากฐานกว้างประมาณ 10 วา ยาวประมาณ 20 วา โดยคาดว่าสร้างขึ้น 2 หลัง อิฐสมัยนั้นแข็งแรงมาก ขนาด 4 นิ้ว กว้าง 6 นิ้ว ยาว 12 นิ้ว ครั้นพระสมเด็จพระปิ่นเกล้าฯ เสด็จสวรรคตแล้ว พระบาทสมเด็จพระจอมเกล้าฯ โปรดรื้อตำหนักลงมาสร้างวังพระราชทานพระเจ้าลูกเธอในพระบาทสมเด็จพระปิ่นเกล้าฯ ที่เหลืออยู่ก็หักพังสูญไปหมด ปัจจุบัน ปัจจุบันบริเวณซึ่งที่เคยเป็นพระราชวังกลับเป็นบ้านราษฎร ประกอบอาชีพ ทำไร่ปลูกข้าวโพด มีการไถทำลายซากเดิมแทบจะสังเกตไม่ออก ต่อมากำนัน สุพัฒน์ ฤทธิ์จำปา กันเอาไว้เป็นที่สาธารณะประมาณ 4 ไร่เศษ บริเวณนี้ปรากฏเป็นชานประตูก่ออิฐฉาบปูน มีรอยวางแผ่นกระดานทำสะพานยื่นไปยังบึงน้ำ ชาวบ้านเรียกว่า 'บึงตลาดไชย' ตั้งอยู่ทางทิศใต้ของตัววังสีทา ห่างประมาณ 100 เมตรเศษ เล่ากันว่าทรงให้ใช้เป็นที่ประทับสรงน้ำจากบึงแห่งนี้ และเป็นที่ชุมนุมเหล่าสนมกำนัลนางฝ่ายใน เมื่อคราวเสด็จมาพักแรมในฤดูร้อนทุกๆ ปี และยังมีลูกๆ หลานๆ เหล่าสนมสมเด็จพระปิ่นเกล้าฯ อยู่เล่าสืบกันว่าสนมของพระองค์ทุกนางเก่งในทางแอ่วลาวมากที่สุด จนกระทั่งพระองค์เองสามารถเป่าแคนและแอ่วลาวได้ ถึงกับทรงพระราชนิพนธ์กลอนลำแอ่วลาวไว้หลายเล่มสมุดไทย คงเหลือปรากฏอยู่ในหอสมุดแห่งชาติ จนถึงทุกวันนี้ ส
สมเด็จพระพุทธโฆษาจารย์ เป็นราชทินนามของสมเด็จพระราชาคณะรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย ประวัติ พระพุทธโฆสะเป็นพระคันถรจนาจารย์เถระชาวอินเดียใต้ ได้รับยกย่องว่าเป็นนักปราชญ์ฝ่ายเถรวาท ได้ประพันธ์วรรณกรรมบาลีไว้หลายเล่ม เช่น วิสุทธิมรรค สมันตปาสาทิกา เป็นต้น ในสุวรรณภูมิจึงมีการใช้นามของท่านเป็นราชทินนามสำหรับพระเถระผู้ทรงเกียรติคุณสูงสุดในด้านคันถธุระ ในพงศาวดารเหนือ กล่าวถึงพระพุทธโฆษาจารย์ วัดเขารังแร้ง ว่าเป็นพระอรหันต์ผู้ห้ามทัพพระเจ้าศรีธรรมาโศกราชกรุงเชียงแสนไม่ให้ตีเมืองศรีสัชนาลัย ส่วนสมัยอาณาจักรศรีอยุธยาก็มีสมเด็จพระพุทธโฆษาจารย์ เจ้าอาวาสวัดอโยธยา ได้แต่ง 'ราโชวาทชาดก' ถวายสมเด็จพระนารายณ์มหาราช และสมัยสมเด็จพระเพทราชามีสมเด็จพระพุทธโฆษาจารย์อยู่วัดพุทไธศวรรย์ ในทำเนียบ 'ตำแหน่งพระราชาคณะในกรุงนอกกรุง ครั้งกรุงเก่า' ปรากฏชื่อพระพุทธโฆษา วัดพุทไธศวรรย์ เป็นพระราชาคณะในคณะคามวาสีฝ่ายขวา ถึงสมัยต้นกรุงรัตนโกสินทร์ได้เปลี่ยนเป็นเจ้าคณะใหญ่คณะเหนือ (บางรูปเป็นเจ้าคณะกลาง) ตอนแรกมีสมณศักดิ์ระหว่างชั้นธรรมกับเจ้าคณะรอง ต่อมายกขึ้นเป็นสมเด็จพระราชาคณะจวบจนปัจจุบัน ฐานานุกรม สมเด็จพระพุทธโฆษาจารย์ มีฐานานุศักดิ์ตั้งฐานานุกรมได้ 10 รูป ดังนี้ พระครูปลัดสัมพิพัฒนศีลาจารย์ ญาณธาดามหาสังฆานุนายก ปิฎกธรรมรักขิต พระครูวินัยธร พระครูเมธังกร พระครูคู่สวด พระครูธรรมรัต พระครูรองคู่สวด พระครูสังฆวิจารณ์ พระครูใบฎีกา พระครูธรรมธร พระครูวรวงศ์ พระครูคู่สวด พระครูธรรมรุจิ พระครูรองคู่สวด พระครูสมุห์ ผู้ได้รับสมณศักดิ์ ในสมัยกรุงรัตนโกสินทร์ มีพระเถระได้รับพระราชทานสมณศักดิ์ที่พระพุทธโฆษาจารย์ ดังนี้ ลำดับที่ รายนาม วัด ปีที่รับสมณศักดิ์ 1 พระพุทธโฆษาจารย์ (นาค) วัดระฆังโฆสิตารามวรมหาวิหาร กรุงเทพมหานคร ? 2 พระพุทธโฆษาจารย์ (ศรี) วัดโมลีโลกยารามราชวรวิหาร กรุงเทพมหานคร ? 3 พระพุทธโฆษาจารย์ (บุญศรี) วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร ? 4 พระพุทธโฆษาจารย์ (คง) วัดอรุณราชวรารามราชวรมหาวิหาร กรุงเทพมหานคร พ.ศ. 2362 5 พระพุทธโฆษาจารย์ (ขุน) สมเด็จพระพุทธโฆษาจารย์ (ขุน) วัดโมลีโลกยารามราชวรวิหาร กรุงเทพมหานคร ? 6 พระพุทธโฆษาจารย์ (ฉิม)สมเด็จพระพุทธโฆษาจารย์ (ฉิม) วัดโมลีโลกยารามราชวรวิหารย้ายไปวัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร พ.ศ. 2375พ.ศ. 2394 7 สมเด็จพระพุทธโฆษาจารย์ (จี่ อินฺทสโร) วัดประยุรวงศาวาสวรวิหาร กรุงเทพมหานคร พ.ศ. 2400 8 สมเด็จพระพุทธโฆษาจารย์ (สา ปุสฺสเทโว) วัดราชประดิษฐสถิตมหาสีมารามราชวรวิหาร กรุงเทพมหานคร พ.ศ. 2422 9 สมเด็จพระพุทธโฆษาจารย์ (แสง ปญฺญาทีโป) วัดราชบุรณราชวรวิหาร กรุงเทพมหานคร พ.ศ. 2437 10 สมเด็จพระพุทธโฆษาจารย์ (ฤทธิ์ ธมฺมสิริ) วัดอรุณราชวรารามราชวรมหาวิหาร กรุงเทพมหานคร พ.ศ. 2448 11 สมเด็จพระพุทธโฆษาจารย์ (หม่อมราชวงศ์เจริญ ญาณฉนฺโท) วัดระฆังโฆสิตารามวรมหาวิหาร กรุงเทพมหานคร พ.ศ. 2464 12 สมเด็จพระพุทธโฆษาจารย์ (เจริญ ญาณวโร) วัดเทพศิรินทราวาสราชวรวิหาร กรุงเทพมหานคร พ.ศ. 2471 13 สมเด็จพระพุทธโฆษาจารย์ (อยู่ ญาโณทโย) วัดสระเกศราชวรมหาวิหาร กรุงเทพมหานคร พ.ศ. 2496 14 สมเด็จพระพุทธโฆษาจารย์ (วาสน์ วาสโน) วัดราชบพิธสถิตมหาสีมารามราชวรวิหาร กรุงเทพมหานคร พ.ศ. 2506 15 สมเด็จพระพุทธโฆษาจารย์ (ฟื้น ชุตินฺธโร) วัดสามพระยา กรุงเทพมหานคร พ.ศ. 2518 16 สมเด็จพระพุทธโฆษาจารย์ (พุฒ สุวฑฺฒโน) วัดสุวรรณารามราชวรวิหาร กรุงเทพมหานคร พ.ศ. 2539 17 สมเด็จพระพุทธโฆษาจารย์ (วีระ ภทฺทจารี) วัดสุทัศนเทพวรารามราชวรมหาวิหาร กรุงเทพมหานคร พ.ศ. 2553 18 สมเด็จพระพุทธโฆษาจารย์ (ประยุทธ์ ปยุตฺโต) วัดญาณเวศกวัน จังหวัดนครปฐม พ.ศ. 2559 อ้างอิง
อาคารคณะเภสัชศาสตร์ จุฬาลงกรณ์มหาวิทยาลัย คณะเภสัชศาสตร์ จุฬาลงกรณ์มหาวิทยาลัย เป็นคณะเภสัชศาสตร์แห่งแรกในประเทศไทย โดยถือกำเนิดจาก 'แผนกแพทย์ผสมยา โรงเรียนราชแพทยาลัย' หรือ 'โรงเรียนปรุงยา' ตามดำริของสมเด็จเจ้าฟ้ากรมหลวงพิษณุโลกประชานารถและสมเด็จพระเจ้าบรมวงศ์เธอกรมพระยาชัยนาทนเรนทร เมื่อวันที่ 8 ธันวาคม พ.ศ. 2456 ซึ่งถือเป็นวันสถาปนาคณะเภสัชศาสตร์ จุฬาลงกรณ์มหาวิทยาลัย และเป็นวันสถาปนาวิชาชีพเภสัชกรรมในประเทศไทยอีกด้วย เมื่อประดิษฐานจุฬาลงกรณ์มหาวิทยาลัยแล้ว โรงเรียนปรุงยามีฐานะเป็นแผนกแพทย์ผสมยา ในสังกัดคณะแพทยศาสตร์แห่งจุฬาลงกรณ์มหาวิทยาลัย (คณะแพทยศาสตร์และศิริราชพยาบาล) และได้รับการพัฒนาหลักสูตรขึ้น จัดตั้งเป็นแผนกเภสัชกรรมศาสตร์ จุฬาลงกรณ์มหาวิทยาลัย ตามพระราชบัญญัติจุฬาลงกรณ์มหาวิทยาลัย พ.ศ. 2477 ต่อมาในปี พ.ศ. 2486 มีการโอนย้ายสังกัดไปยังมหาวิทยาลัยแพทยศาสตร์ (ปัจจุบันคือ มหาวิทยาลัยมหิดล) เมื่อมหาวิทยาลัยมหิดลจัดตั้งคณะเภสัชศาสตร์ขึ้นใหม่ จึงได้โอนย้ายคณะเภสัชศาสตร์แห่งนี้กลับมาสังกัดจุฬาลงกรณ์มหาวิทยาลัยอีกครั้งหนึ่ง โดยใช้อาคารเภสัชศาสตร์ (ปัจจุบันคือคณะศิลปกรรมศาสตร์) เป็นที่ทำการเรียนการสอนตั้งแต่ปี พ.ศ. 2482 จนกระทั่งในปี พ.ศ. 2525 ได้ย้ายอาคารมาทำการเรียนการสอน ณ ที่ตั้งปัจจุบัน บริเวณสยามสแควร์ ติดกับคณะทันตแพทยศาสตร์ และคณะสัตวแพทยศาสตร์ (อ่านต่อ...) บทความคัดสรรก่อนหน้านี้: ธงชาติไทย – ซัมติง – ดาวฤกษ์ ที่เก็บถาวร – บทความคัดสรรอื่น ๆ
ขอถามเรื่องเกี่ยวกับละครครับ ละครซีรีย์กับละครซิทคอมมีความแตกต่างกันอย่างไรครับ --เสือดาวหิมะ (พูดคุย) 11:35, 1 กุมภาพันธ์ 2556 (ICT) สิ่งที่เห็นชัดที่สุดคือ ซีรีส์ (หรือละครชุด) มีบทละครเป็นโครงเรื่องอยู่แล้วตั้งแต่ต้นจนจบ แต่ละตอนดำเนินเรื่องต่อกันไป ในขณะที่ ซิตคอม มีบทใหม่เป็นตอน ๆ ไป เมื่อถึงตอนหน้าก็คิดใหม่อีก เนื้อเรื่องไม่ปะติดปะต่อกันแค่ใช้ตัวละครเดิม --浓宝努 18:01, 4 กุมภาพันธ์ 2556 (ICT) รถจักรยานยนต์เก่า รถจักรยานยนต์ พังแล้ว แต่มีเล่มทะเบียน และขาดต่อ 20 ปี ถ้าจะใช้รถต่อ อยากใช้รถต่อไป โดยหารถใหม่ ใส่เครื่องใหม่ ใช้ทะเบียนเดิมได้มั้ย --115.67.36.179 17:50, 4 กุมภาพันธ์ 2556 (ICT) ทะเบียนเดิมไม่น่าใช้ได้ เพราะขาดมานานแล้วและเป็นคนละระบบ อีกทั้งหมายเลขเครื่องก็เปลี่ยน ถ้าจะไปจดใหม่ก็จะได้ป้ายใหม่ --浓宝努 11:16, 24 กุมภาพันธ์ 2556 (ICT) ค่าเทอมเด็กอนุบาล 1- 3 เท่าไหร่ครับ เพชรรุ่ง ค่าเทอมเด็กอนุบาล 1- 3 เท่าไหร่ครับ --58.137.161.217 17:39, 13 กุมภาพันธ์ 2556 (ICT) ไม่สามารถตอบได้ ขึ้นอยู่กับแต่ละโรงเรียน ไม่มีมาตรฐาน --浓宝努 11:27, 24 กุมภาพันธ์ 2556 (ICT) ทำไมต้องเรียนปริญญา ทำไมต้องเรียนปริญญา--223.206.190.5 12:53, 21 กุมภาพันธ์ 2556 (ICT) เพื่อเป็นหลักประกันความรู้ความเชี่ยวชาญในการงานอาชีพ ถ้าคุณจะมุ่งขายก๋วยเตี๋ยวคุณก็ไม่ต้องเอาหรอกปริญญา) --浓宝努 11:26, 24 กุมภาพันธ์ 2556 (ICT) บริษัทมหาชนจำกัด ต้องการทราบวิธีการค้นหาชื่อบริษัท (มหาชน) และเบอร์ติดต่อต้องทำอย่างไร ไว้ใช้ในการทำงาน--ford1284 (พูดคุย) 16:31, 23 กุมภาพันธ์ 2556 (ICT) --ford1284 (พูดคุย) 16:31, 23 กุมภาพันธ์ 2556 (ICT) บริษัทมหาชนจำกัด สามารถสืบค้นที่ ตลาดหลักทรัพย์แห่งประเทศไทย --浓宝努 11:08, 24 กุมภาพันธ์ 2556 (ICT)
มหาวิทยาลัยลัตเวีย เป็นมหาวิทยาลัยของรัฐบาลที่มีชื่อเสียงเป็นลำดับต้นๆของสาธารณรัฐลัตเวีย และเป็นมหาวิทยาลัยที่มีชื่อเสียงอีกแห่งหนึ่งในแถบคาบสมุทธบอลติก ตั้งอยู่ที่เมืองริกาซึ้งเป็นเมืองหลวงของประเทศ มีนักศึกษาประมาณ 20000 คน โดยมีนักศึกษาปริญญาเอกถึง 853 คน (ปี 2011) ประวัติ มหาวิทยาลัยลัตเวีย ก่อตั้งขึ้น เมื่อวันที่ 28 กันยายน 1919 ได้สร้างมาจากวิทยาลัย ริกา โปลีเทคนิค (ก่อตั้งขึ้นใน ปี 1862 ) อธิการคนแรกของมหาวิทยาลัยคือ พอล วอล (Paul Walden) ซึ้งเป็นนักเคมี ในปี 1923 มหาวิทยาลัยได้รับการเปลี่ยนชื่อจาก วิทยาลัย ริกา โปลีเทคนิค เป็น มหาวิทยาลัยลัตเวีย ( Universitas Latviensis ) ในปัจจุบัน ใน ช่วงระหว่าง ปี 1919 และ 1940 ที่มหาวิทยาลัยลัตเวีย เป็นศูนย์กลางที่ยิ่งใหญ่ที่สุดของการศึกษาขั้นสูง ทางด้านวิทยาศาสตร์และวัฒนธรรมของลัตเวีย ในอดีตอาคารริกา โปลีเทคนิค ซึ้งตั้งอยู่บริเวณถนน 19 Raina ทำหน้าที่เป็น อาคารหลักของมหาวิทยาลัยจนถึงในปัจจุบันก็ยังใช้อาคารหลังนี้ในการเรียนการสอนอยู่ ในปีก่อนสงคราม มหาวิทยาลัยเป็นไปได้ที่จะได้รับการศึกษาทางวิชาการขั้นสูงที่ไม่เพียงแต่เป็นมหาวิทยาลัยทางด้านวิทยาศาสตร์และวัฒนธรรมของลัตเวีย แต่ยังสามารถจะก่อตั้งโรงเรียนสอนดนตรีของลัตเวียและสถาบันศิลปะ โดยได้รวมโรงเรียนการดนตรีและศิลปะ ริกาเข้าไปในมหาวิทยาลัย และได้เปิดหลักสูตรในสถานศึกษาดังกล่าว หลังจากนั้น ได่ก่อตั้งวิทยาลัยเกษตรลัตเวีย สถาบันการแพทย์ริกา วิทยาลัยเทคนิคริกา ผนวกรวมกันจนเป็นมหาวิทยาลัยลัตเวีย และกลายเป็นศูนย์กลางของการศึกษา เรียนรู้ อีกทั้งยังเป็นศูนย์กลสงของการวิจัยที่รู้จักกันดี หลักสูตรที่เปิดสอน ทางมหาวิทยาลัยได้เปิดสอนทั้งหมด 13 คณะ คณะชีววิทยา คณะเคมี คณะฟิสิกส์และคณิตศาสตร์ คณะเศรษฐศาสตร์และการบัญชี คณะการศึกษาและศิลปศาสตร์ คณะภูมิศาสตร์และโลก คณะประวัติศาสตร์ คณะนิติศาสตร์ คณะแพทยศาสตร์ คณะสังคมศาสตร์ คณะมนุษยศาสตร์ คณะเทคโนโลยี และคณะคอมพิวเตอร์ ลัตเวีย